钦定古今图书集成/理学汇编/学行典/第258卷 > 黔娄先生
## 钦定古今图书集成/理学汇编/学行典/第258卷 > 黔娄先生

按《高士传》：“黔娄先生者，齐人也。修身清节，不求进于
诸侯。鲁恭公闻其贤，遣使致礼，赐粟三千锺，欲以为
相，辞不受。齐王又礼之，以黄金百斤，聘为卿，又不就。
著书四篇，言道家之务，号黔娄子。终身不屈，以寿终。”
按《济南府志》：“黔娄先生，齐人，不事王侯。齐威王每有
敌至，则徒步诣之，遂得解危，国人莫测。及卒，覆以布”
被，覆头则足见，覆足则头见。曾西曰：“斜其被则敛矣。”
妻曰：“斜之有馀，不若正之不足。先生生而不斜，死而
斜之，非其志也。”尝著书四篇，言道家之务，号《黔娄子》。
其妻私谥曰康。